KØBENHAVNS DOMMERVAGT (Ekstra Bladet): To måneder efter at betjente eskorterede den udviste Jura Levakovic på et fly til Kroatien, er han endnu engang tilbage i Danmark.

Det 30-årige medlem af Levakovic-klanen blev i dag idømt en straksdom på 20 dages fængsel i Københavns Dommervagt for at have brudt det indrejse forbud, som Landsretten stadfæstede mod ham i 2013.

Her blev han dømt for et bankrøveri og er hjemmerøveri og afsonede dommen frem til starten af december sidste år. Jura kunne ellers allerede have været udvist i starten af 2016, men insisterede på at sidde hele tiden ud i et dansk fængsel, indtil han kunne sendes til Kroatien.

Vil blive ved med at komme tilbage

Men i går kunne Københavns Politi så endnu engang anholde den storkriminelle Levakovic på dansk jord, da betjente fandt ham skjult i en campingvogn i Kastrup.

I dommervagten fortalte Jura Levakovic, at han er vendt tilbage til Danmark for at besøge sin familie.

- Jeg har en sag kørende ved menneskerettighedsdomstolen, og hvis jeg ikke få medhold i den, så vil jeg alligevel komme tilbage til Danmark for at besøge mine forældre og familie de næste 50 år, sagde Jura Levakovic til dommeren, som forklaring på, hvorfor han har brudt indrejseforbudet.

Ekstra Bladet fra 2013, hvor Jura Levakovic blev idømt udvisning.

Med flere hundrede kriminelle forhold er Jura Levakovic, den der er dømt for mest kriminalitet i familien. Det kulminerede i december 2012, hvor han blev udvist fra Danmark til Kroatien for bestandigt i forbindelse med dommen for bankrøveri og hjemmerøveri.

Gruppevoldtægt, røveri og afpresning

Den 30-åriges kriminelle CV tæller alt fra gruppevoldtægt og brud på våbenloven til røveri og afpresning. Han havde sin kriminelle debut som bare otteårig, hvor voksne i Levakovic-familien tog ham med på tyvetogter.

Jimmi Levakovic tiltalt for 35 lovbrud: Nu skal han smides ud af Danmark

Under dagens retsmøde var Jura Levakovic tydeligt irriteret over pressens tilstedeværelse.

- Jeg vil ikke have pressen her. De skal gå, de skal gå!

Sådan råbte Jura Levakovic blandt andet, da en reporter fra Ekstra Bladet tilfældigt dukkede op ved grundlovsforhøret. Reporteren var i byretten for at følge en anden retssag, hvor Juras bror, Jimmi Levakovic, er blandt de tiltalte.

Og i en pause ville reporteren vise en erhvervspraktikant et grundlovsforhør. Her blev reporteren og erhvervspraktikanten mødt af den vrede Jura Levakovic, der både råbte og gestikulerede med arme og hænder.

Den 30-årige blev dog irettesat af dommeren, som mindede ham om pressens ret til at være til stede.

Jura er ikke den eneste Levakovic, som i dag sidder foran en dommer. Anklagemyndigheden i København kræver ved en separat sag i Københavns Byret Jimmi Levakovic, der er tredje generation i sigøjner-klanen og nevø til familiens overhoved Gimi 'Boss' Levakovic, udvist i mindst seks år.

Han er tiltalt for 35 lovovertrædelser. De to alvorligste er et trick-tyveri og et røveri begået mod henholdsvis et ældre ægtepar og en 66-årig kvinde.

Udover Jura Levakovic er tre andre medlemmer af Levakovic-klanen tidligere idømt udvisning fra Danmark.

Ekstra Bladet har gennemgået Levakovic-klanens vanvittige forbryder-stamtræ. Få et lækkert digitalt overblik her

Vanvittige Levakovic: Skød betjent med brystmælk